recursal/SuperWikiNEXT-32B huggingface dataset:
**Varshava shartnomasi (1849) ―** 1849-yil 21-mayda Varshavada Rossiya imperatori Nikolay I va Avstriya imperatori Frans Iosif I tomonidan imzolangan.

Shartnomaga koʻra, Nikolay I, Avstriya imperiyasining hududiy yaxlitligini saqlab qolish uchun, inqilobga qarshi kurashish uchun Vengriyaga 140 ming kishilik rus qoʻshinlarini yuborish majburiyatini olgan. Bundan tashqari, rus imperatori harbiy harakatlar paytida Moldaviya , Valaxiya (40 ming kishi) va Galisiyani (60 ming kishi) bosib olish uchun qoʻshin ajratgan. Shunday qilib, Frans Jozefning oʻzi Rossiya imperiyasi aralashuviga ruxsat bergan.

Nikolay I, Rossiya imperiyasining kansleri va tashqi ishlar vaziri graf Nesselrodning soʻzlariga koʻra, Muqaddas ittifoq va legitizm tamoyillari: „Hokimiyat qayerda boʻlishidan qatʼi nazar, qoʻllab-quvvatlash, zaiflashgan joyda uni mustahkamlash va unga ochiqdan ochiq hujum qilinsa, uni himoya qilish kerakligini" talab qiladi, deb hisoblardi. Bundan tashqari, Rossiya imperatori Vengriya inqilobiga qarshi urushni 1830-1831-yillardagi Polsha qoʻzgʻoloniga qarshi kurashining davomi deb hisoblagan: ikkita polshalik legion vengerlar tomonida jang qilgan va Vengriya armiyasining generallari orasida polyaklar — Jozef Bem va Genrik Dembinskiy, ham boʻlgan.

Rossiya imperiyasining aralashuvi haqiqatan ham inqilobning magʻlubiyatiga olib keldi. Ammo Rossiyaning aralashuvi Yevropa jamoatchiligida salbiy taassurot qoldirdi. Varshava shartnomasining oʻzi ikki imperiyaning yaqinlashishiga hissa qoʻshmagan: Krim urushi paytida rasmiy ravishda betaraf qolgan Avstriya, Rossiyaga nisbatan dushmanlik pozitsiyasini egallagan.

Manbalar
--------

1. ↑   Nikolay I // Ensiklopedicheskiy slovar Brokgauza i Yefrona : v 86 t. (82 t. i 4 dop.). — SPb. 1890—1907.

Yana qarang
-----------

* Vengriyadagi 1848-1849-yillardagi inqilob
* Vengriya qo'zg'olonining bostirilishi (1848-1849)

Havolalar
---------

* Eduard Surovtsev 1848-49 yillar mustaqillik uchun vengriya urushi
**Konyak** (Fransiyadagi Konyak shahri nomidan) — oq uzumdan olingan konyak spirtidan tayyorlanadigan ichimlik. Olingan 65—70% li spirt eman (dub) bochkalarda saqlanadi. Bochka taxtachalarining orasidan kirgan kislorod hisobiga yangi K. spirti oksidlanadi va hosil boʻlgan uchuvchan organik kislotalar, emanning oʻziga xos hidli moddalari unga sargʻish rang va K. boʻyini beradi. Tayyorlanish texnologiyasiga koʻra, oddiy (3—5 yillik spirtdan), markali va kolleksion turlarga boʻlinadi (markali K. 6 yildan 50 yilgacha saqlangan K. spirtidan tayyorlanadi). Oʻtkir K. spirtidan 40—41° li K. tayyorlash uchun unga distillangan suv qoʻshiladi. K. spirti 3, 4, 5 yil saqlansa va spirt hajmi 41% boʻlsa, shishadagi yorlikda ham 3, 4, 5 yulduz surati koʻrsatiladi. Saqlash muddati 6—7 yil, spirt hajmi 42% boʻlsa uzoq saqlangan oliy sifatli K. 10 yildan oshiq saqlangani eski K. deyiladi va shisha yorligʻiga saqlangan muddatlarini koʻrsatuvchi maxsus belgilar qoʻyiladi. K. ishlab chiqarish Fransiyadagi Konyak shahrida keng rivojlangani uchun bu ichimlik shu shahar nomi bilan atalgan. Oʻzbekistonda Yangiyoʻl va Samarqand vinochilik korxonalarida "Oʻzbekiston", "Shodlik", "Anhor", "Samarqand", "Afrosiyob" va boshqa markali K.lar yuqori sifatli hisoblanadi. 2000-yilda Oʻzbekistonda 131 ming dal K. ishlab chiqarildi.

Manbalar
--------

1. ↑  Olimjon Alimov. OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

 

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Fyodor Ivanovich Shalyapin** [1873.1(13)2, Qozon — 1938.12.4, Parij; 1987-yilda Moskvada qayta dafn etilgan] — rus xonandasi (yuqori bas). 20-a. vokal sanʼatining yirik namoyandasi. Rossiya xalq artista (1918). 1895-yildan Peterburg va Moskva opera teatrlarida yakkaxon xonanda. 1901-yildan chet el gastrollari ("77a skala", "Metropolitenopera" teatrlari va boshqalar)da boʻlib, butun Yevropa mamlakatlari va AQShda shuhrat qozongan. 1922-yildan chet elda yashagan. Chiroyli, keng, nihoyatda oʻzgaruvchan va boʻyoqlarga boy ovoz sohibi boʻlgan shahrining ijro uslubi ajoyib aktyorlik mahorati, har bir soʻz maʼnosiga alohida ahamiyat berishi, eng nozik tuygʻularni badiiy teranlik bilan ifodalash kabi xususiyatlar bilan ajralib turadi. Keng koʻlamli sahnaviy isteʼdodga ega boʻlgan Shalyapin rus va Gʻarbiy Yevropa operalarida 70 ga yaqin asosiy partiyalarni haqqoniy, chuqur psixologik tarzda talqin etgan: Boris Godunov (Musorgskiy, "Boris Godunov"), Tegirmonchi (Dargomijskiy, "Suv pariyey"), Ivan Grozniy (RimskiyKorsakov, "Pskovlik qiz"), Galitskiy, Konchak (Borodin, "Knyaz Igor"), Mefistofel (Guno, "Faust"; Boyto, "Mefistofel"), Don Bazilio (Rossini, "Sevilya sartaroshi") va boshqa Shalyapin talqinida kamer musiqa asarlari (Musorgskiy, Glinka, Dargomijskiy, Shuman, Shubert va boshqalar) hamda rus xalq qoʻshiklari oʻzining yetuk ifodasini topgan. Shalyapin opera rejissyori, isteʼdodli rassom va haykaltarosh sifatida ham tanilgan.

Manbalar
--------

1. ↑  "Fyodor Shalyapin" *OʻzME*. Sh-harfi Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  
 

  


|  |  |
| --- | --- |
| Dovud | *Shaxsiyat haqidagi ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |
**В, в** — oʻzbek kirill alifbosining uchinchi harfi. Bu tovush harf talaffuzida oʻpkadan chiqayotgan havo tovush paychalarini tebrantirib, ogʻiz boʻshligʻi opqali ikki lab orasidan sirgʻalib oʻtadi. Ikki varianti bor: lab-lab va labtish. Birinchisi oʻzbek tiliga oid soʻzlar (ov, qirov va b.), ikkinchisi oʻzga tillardan oʻzlashtirilgan soʻzlar (visol, vint va b.) tarkibida uchraydi. Oʻzga tilga oid (rus tili va u orqali oʻzlashgan) soʻzlar oxirida kelganda va jarangsiz undosh oldidan "f" tarzida talaffuz etiladi (mas. avtobus — aftobus, aktiv — aktif va h. k.)- 1929—39-yillarda amalda boʻlgan oʻzbek lotin alifbosida, shuningdek 1995-yilda qabul qilingan keyingi oʻzbek lotin alifbosida (21-oʻrinda) V koʻrinishiga ega. Jahon yozuvi tarixida turkiy xalqlar, shu jumladan oʻzbek xalqi uchun umumiy boʻlgan yozuvlarda V harfi oʻziga xos shaklda boʻlgan.

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  


  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Haydar Xoliqovich Yahyoyev** — sovet iqtisodiy, davlat va siyosiy arbobi, general-leytenant.

Tarjimai hol
------------

1927-yilda Samarqandda tugʻilgan. KPSS (b) a’zosi.

1945-yildan iqtisodiy, ijtimoiy va siyosiy ishlarda faol ishtirok etgan. 1945-1985-yillarda Samarqand viloyat umumiy boshqarmasi boshligʻi, Samarqand davlat universiteti filologiya fakulteti talabasi, Oʻzbekiston SSR davlat xavfsizlik organlari xodimi, KGB Surxondaryo viloyati boʻlimi boshligʻi, jamoat tartibini saqlash vaziri / Oʻzbekiston SSR ichki ishlar vaziri, Oʻzbekiston SSR Xalq nazorati qoʻmitasi raisining 1-oʻrinbosari lavozimlarida faoliyat yuritgan.

Hibsga olingan, ,,Paxta ishi" boʻyicha oqlangan yagona inson.

2013-yilda Toshkentda vafot etgan. Samarqandda dafn etilgan.

Manbalar
--------

1. ↑  НКВД – МВД Узбекской ССР
2. ↑  ЯХЬЯЕВ Хайдар Халикович | ЦентрАзия


|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| * k
* m
* t

 Oʻzbekiston ichki ishlar vazirlari |
| --- |
|  |
| 
*Izoh*: Oxiridagi shaxs amaldagi ichki ishlar vaziri hisoblanadi. |
|  |
| Oʻzbekiston SSR ichki ishlar vazirlari | 
* Naum Lextman
* Zelman Levin
* Nikolay Zagvozdin
* Derenik Apresyan
* Aleksey Sajaya
* Yoʻldosh Bobojonov
* Amayak Kobulov
* Yoʻldosh Bobojonov
* Aleksey Bizov
* Yoʻldosh Bobojonov
* Tojiddin Jalilov
* Haydar Yahyoyev
* Qudrat Ergashev
* Neʼmatjon Ibragimov
* Uchqun Rahimov
* Vyacheslav Kamalov
 |
|  |
| Oʻzbekiston Respublikasi ichki ishlar vazirlari | 
* Zokir Almatov
* Bahodir Matlyubov
* Adham Ahmadboyev
* Abdusalom Azizov
* Poʻlat Bobojonov
 |

 |
**Haydarkon simob koni** -Qirgʻiziston Respublikasi Oʻsh viloyatidagi kon. Olay togʻlarining shimoliy yon bagʻridagi Fargʻona simob-surma mintaqasining sharqiy qismida. Fargʻona viloyati Soʻx shahridan 19 km shim.sharqda. Kon 1926-yilda topilgan. Geo-logik jihatdan Ishmetov togʻining markazida shakllangan antiklinal strukturaning gumbaz qismida joylashgan. Uning yadrosidagi ohaktoshlar avtoxton va alloxton qumtosh-slanetsli qatlamlar bilan qoplangan. Rudalarning asosiy qismi ohaktoshlar va ularni qoplovchi slanetslarning chegara qismlarida rivojlangan metasoma-toz mahsuli boʻlgan kvars-karbonat tarkibli jasperoidlarda mujassamlashgan. Kondagi rudalar majmuali tarkibga ega boʻlib, asosan, simob-surma-flyuoritlardan iborat. Asosiy sanoat minerallari — kinovar, baʼ-zan antimonit, flyuorit, xalkopirit, markazit. Surma, simob, qoʻrgʻo-shin sulfatuzlari uchraydi. Ulardan tashqari realgar va auripigment ham bor. Noruda minerallardan kvars, kaltsit, ankerit va boshqa mavjud. Konning janubiy qismida (Janubiy struktura) 1500—4000 m2li muvofiq yotgan may-donlarda qalinligi 2–11 m li kino-varli qatlamsimon ruda tanalari tarqalgan. Konning shimoliy qismida (Shim. struktura) tik yotgan, kesishgan va qatlamsimon muvofiq yotuvchi ruda tanalari rivojlangan, rudalar mavjud.

Ruda toʻplamlari qatlamsimon, linza va uyasimon, qoʻziqorin-ustunsimon shakllarda. Linza, uyalarning uz. 30 m, qalinligi 2–11 m, yotish boʻyicha uz. 10–100 m. Konda 24 ta mustaqil maydon razvedka qilingan va foydalanishga tayyorlangan. Simobning umumiy zaxiralari va bashoratli resurslari metallning 0,165%li tarkibi bilan 20,9 ming t ni tashkil qiladi. Surmaning yigʻindi zaxiralari va bashoratli resurslari 11,3 ming t ga baholanadi, unda surmaning oʻrtacha tarkibi 1,728%, flyuorit 13,26%li tarkibi bilan 1143 ming t. Kondan hozirgi kunda foydalanilmoqda.


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

 

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
***March of Empires*** (inglizcha: *Imperiyalar yurishi*) — real vaqt strategiya janridagi video o'yin boʻlib. Gameloft tomonidan 2015-yilda ishlab chiqilgan va nashr etilgan.

Oʻyin jarayoni
--------------

Oʻyinda serverlar dengizdagi orollar sifatida tasvirlangan. Har bir orol qirollik boʻlib, unda oʻyinchilar qal’a sifatida tasvirlangan. Oʻyinning asosiy maqsadi — binolarni qurish va yaxshilash, armiyani tayyorlash va texnologiyalarni tadqiq qilish orqali shahringizni rivojlantirish.

Har bir qirollikda eng kuchli oʻyinchi imperator unvonini oladi. U boshqa oʻyinchilar amal qilishi kerak boʻlgan qonunlarni ishlab chiqishi mumkin. Shuningdek Imperator boshqa oʻyinchilarni ham Imperator maslahatchisi sifatida tayinlashi mumkin. Oʻyinda 8 ta maslahatchi unvonlari mavjud: gʻaznachi, qoʻriqchi, marshal, oʻrmonchi, skaut, arxeolog, jester va masxaraboz. Oʻyinda 5 ta turdagi resurslar mavjud: oziq-ovqat, tosh, yogʻoch, temir va kumush.

Oʻyinchi chempion tajribasini olish uchun lagerlarga hujum qilishi mumkin. Oʻyinda chempion 80 ta darajaga ega. Shuningdek oʻyinchi boshqa qal’alarga ham hujum qilishi mumkin. Oʻyinchi qal’asi 33 ta darajaga ega boʻladi.

### Fraksiyalar

Oʻyinni boshlashdan oldin, oʻyinchi 3 fraktsiyadan birini tanlaydi:

* Togʻli qirollar.
* Choʻl sultonlari.
* Shimoliy shohlar.

Fraksiyaning turi boʻlinmalar va binolarning tashqi koʻrinishiga, shuningdek, fraktsiya birligiga taʼsir qiladi.

### Hududlar va alyanslar

March Empires oʻyinchilar 100 dan ortiq boʻlmagan aʼzolar bilan alyans tuzishlari mumkin boʻladi. Oʻyinda diplomatiya amal qiladi. Alyans hududlari 1 dan 7 gacha darajalarga ega boʻlishi mumkin. Shuningdek alyans 20 dan ortiq hududlarni (poytaxtlarni) nazorat qilishi mumkin.

Tanqid
------

Taqrizlar

Nashriyotlar tomonidan berilgan baholar| Nashr | Baho |
| --- | --- |
| 148apps | 3,5/5 |
| Gamezebo | 2,5/5 |

Metacritic maʼlumotlariga koʻra, oʻyin tanqidchilardan oʻrtacha baholarni olgan.

Manbalar
--------

1. ↑  *Chris James.* „Out at midnight: March of Empires" (en).  Pocket Gamer (12-avgust 2015-yil). 1-iyun 2019-yilda asl nusxadan arxivlandi. Qaraldi: 1-iyun 2019-yil.
2. ↑  *Brandy Shaul.* „Gameloft Launches March of Empires on Mobile" (en).  Adweek (13-avgust 2015-yil). 29-may 2019-yilda asl nusxadan arxivlandi. Qaraldi: 1-iyun 2019-yil.
3. ↑  *Stuart Dredge.* „20 best new iPhone and iPad apps and games this week" (en).  The Guardian (17-iyul 2015-yil). 29-may 2019-yilda asl nusxadan arxivlandi. Qaraldi: 1-iyun 2019-yil.
4. ↑  *Jennifer Allen.* „March of Empires Review" (en).  148apps (18-avgust 2015-yil). 29-may 2019-yilda asl nusxadan arxivlandi. Qaraldi: 1-iyun 2019-yil.
5. ↑  *Tom Christiansen.* „March of Empires Review: A Game of Numbers" (en).  Gamezebo (17-avgust 2015-yil). 26-may 2019-yilda asl nusxadan arxivlandi. Qaraldi: 1-iyun 2019-yil.
6. ↑  „March of Empires" (en).  Metacritic. 29-avgust 2018-yilda asl nusxadan arxivlandi. Qaraldi: 1-iyun 2019-yil.

Havolalar
---------

* March of Empires na Slide to Play
* March of Empires na Androidauthority.com
* March of Empires na Appgame.in.th
**Pokiston milliy futbol jamoasi** FIFA tomonidan ruxsat etilgan tadbirlarda Pokiston futbol assotsiatsiyasini sharafini himoya qiladi va Pokiston futbol bo'yicha boshqaruv organi bo'lgan Pokiston Futbol Federatsiyasi tomonidan nazorat qilinadi. Pokiston 1948 yilda FIFAga a'zo bo'ldi va Osiyo Futbol Konfederatsiyasiga qo'shildi va uning terma jamoasi 1950 yilda debyut qildi.

Pokiston ikki yilda bir marta o'tkaziladigan Janubiy Osiyo Futbol Federatsiyasi chempionati va Janubiy Osiyo o'yinlarida ishtirok etadi. Pokiston futbol jamoasi 1989, 1991, 2004 va 2006 yillarda Janubiy Osiyo o'yinlarida oltin medalni qo'lga kiritgan.

Pokiston hozirgacha Janubiy Osiyo mintaqasidan tashqarida hech bir yirik turnirda qatnasha olmagan. Pokistonda Futbol asosan Janubiy Osiyodagi kriketning ta'siri kuchliligi tufayli mashhurlikka erisha olmadi. 2020 yil holatiga ko'ra, Pokiston Osiyoda hech qachon FIFA Jahon chempionati saralash o'yinida g'alaba qozona olmagan yagona jamoadir.

Tarix
-----

### 1950-yillar - Pokistonning xalqaro debyuti

Pokiston o'zining xalqaro debyutini 1950 yil oktyabr oyida Eron va Iroqqa gastrol safarida qildi. Pokiston terma jamoasi Eronga qarshi birinchi o‘yinda 5:1 hisobida mag‘lub bo‘ldi. Pokistonning navbatdagi xalqaro safari Kolombo kubogida bo'lib o'tdi, unda jamoa Hindistonga qarshi birinchi o'yinni o'tkazdi va golsiz durang bilan yakunlandi. 1950-yillarda Pokiston 1954-yilda Hindistonda, keyin 1955-yilda Sharqiy Pokistonda va 1954-yilda Filippinda va 1958-yilda Yaponiyada boʻlib oʻtgan Osiyo oʻyinlarida oʻtkazilgan quyidagi Kolombo kubogida xalqaro maydonda oʻynadi

1. ↑  *Sohail.* „Football: Soccer's Scoreless Sheet" (en). *Dawn* (1-noyabr 2020-yil). Qaraldi: 2-noyabr 2020-yil.
2. ↑  *Ahsan.* „A history of football in Pakistan – Part I". *Dawn* (23-dekabr 2010-yil). 4-sentabr 2022-yilda asl nusxadan arxivlandi. Qaraldi: 1-mart 2014-yil.
3. ↑  *Ahsan.* „A history of football in Pakistan – Part II". *Dawn* (23-dekabr 2010-yil). 5-sentabr 2022-yilda asl nusxadan arxivlandi. Qaraldi: 1-mart 2014-yil.
***Angry Birds*** ***Star Wars*** ***(Oʻzbekcha:*** ***Jahldor Qushlar Yulduzlar Jangi)*** — bu *Angry Birds* seriyasining spin-offi. Oʻyin "Yulduzlar urushi "filmi asosida yaratilgan va bagʻishlangan. Oʻyin 2012-yil 8-noyabrda Windows, iOS, Windows Phone, Android va keyin Mac platformalarida chiqarilgan. Bu asosiy seriyadagi beshinchi oʻyin (*Bad Piggies* bundan mustasno). 2013-yil 18-sentyabrda Angry Birds Star Wars II filmi chiqdi. 24-oktyabr kuni Angry Birds Star Wars II shaxsiy kompyuterlarda chiqarildi. 2013-yil 29 oktyabrda Angry Birds Star Wars 2 konsollarda chiqarildi.

Epizodlar
---------

*Angry Birds Star Wars* toʻqqizta dunyoda (epizodda) boʻlib oʻtadi: Tatooine, Death Star, Hoth, Jedi Path, Cloud City, Boba Fett Missions, Endor oy, Second Death Star va Golden Droid Bonuslar.

Angry Birds Star Wars Facebook
------------------------------

**Angry Birds Star Wars Facebook** Facebook tarmogʻi uchun moslashtirilgan Angry Birds Star Wars versiyasidir. 2012-yil 17-dekabrda chiqarilgan va 2014-yil 3-martda yopilgan. Oʻyinda haftalik turnirlar mavjud. Turnirning jami besh bosqichi mavjud boʻlib, turnirning keyingi bosqichlari maʼlum vaqt oʻtgandan keyin ochiladi. Agar siz turnir ochgan boʻlsangiz, turnirning barcha darajalari darhol mavjud boʻladi. Turnirning istalgan darajasiga kirishda bitta kristal sarflanadi. Kristallar soni cheklanmagan, agar ular 15 tadan kam boʻlsa, ular har 6 daqiqada bir marta qayta tiklanadi. Koʻproq kristallarni olish uchun siz kristallar qayta tiklanmaguncha kutishingiz yoki ularni doʻstingizdan olishingiz kerak. Turnir darajalarini yakunlash uchun bonus tangalar beriladi, ularning miqdori darajani yakunlaganingiz uchun qancha yulduz olganingizga bogʻliq.

Sharhlar
--------

Metacritic da oʻyinning iOS versiyasi 22 ta sharh asosida 100 balldan 88 ballga ega boʻldi. 2012-yil oxirida *Angry Birds Star Wars* IGN saytidan „Eng yaxshi mobil fizika boshqotirmasi" va „Eng yaxshi mobil oʻyin" nominatsiyalarida nomzodi boʻldi.

Manbalar
--------

1. ↑  „BlackBerry shows off some of its 70,000 new third-party apps, including Skype, Rdio, Kindle, and Whatsapp".  The Verge. 30-yanvar 2013-yilda asl nusxadan arxivlandi. Qaraldi: 30-yanvar 2013-yil.
2. ↑  „Angry Birds Star Wars for iOS" (en).  Metacritic. 25-yanvar 2013-yilda asl nusxadan arxivlandi. Qaraldi: 1-yanvar 2013-yil.
3. ↑  „Best Mobile Physics Puzzler Game" (en). *Best of 2012*.  IGN. 5-fevral 2013-yilda asl nusxadan arxivlandi. Qaraldi: 31-yanvar 2013-yil.
4. ↑  „Best Mobile Game" (en). *Best of 2012*.  IGN. 5-fevral 2013-yilda asl nusxadan arxivlandi. Qaraldi: 31-yanvar 2013-yil.
**Yasol** (turkiycha yasa — safga tizish) — Sharq mamlakatlari, xususan, Oʻrta Osiyoda qoʻshinning harbiy safar hamda jang maydonida egallagan jangovar tartibi. Tarixiy maʼlumotlarning shahodat berishicha, har bir harbiy qism va boʻlinmalarning Ya.dagi doimiy oʻrinlari oldindan belgilab qoʻyilgan. Ya.dagi qatʼiy tartibintizomni hech kim oʻzboshimchalik bilan buzish huquqiga ega boʻlmagan. Vaqt oʻtishi bilan Ya. ham takomillashtirilgan, uning guzilmasi murakkab tus olgan. Ikkinchi Turk xoqonligi ijtimoiy, siyosiy, madaniy turmush tarzini aks ettiruvchi qadimiy turkiy run bitiklaridan xoqonlik qoʻshinining Ya.i quyidagi tarzda boʻlganligini, yaʼni u, asosan, yelma, qaraku (avanpost, soqchi guruh), yizak, ilki su (avangard, ilgʻor qism), oʻng (oʻng qanot) va soʻl (chap qanot) qismlardan iboratligini ilgʻab olish mumkin. Qoʻshin markazi va aryergardining mavjud boʻlganligi, ularning qanday nomlanganligi haqida biron fikr aytish mushkul. Markazda yadak (piyodalar), oʻqchi (kamonkashlar) va yoʻrtugʻ (ogʻir qurolli suvoriylar) joylashgan. Mazkur Ya. anʼanaviy 5 qismdan tashkil topgan jangovar tartibning tipik namunasi hisoblanadi.

Amir Temur jahon harbiy sanʼati tarixida birinchi boʻlib janggohda qoʻshinni 7 boʻlakka taqsimlagan holda joylashtirishni joriy qilgan (qarang Jangovar tartib, Temuriylar harbiy sanʼati).

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |
**Kattaungur gʻori** - Nurota tog tizmasining janubiy yon bagʻrida (Navoiy viloyati Xatirchi tumani), 950 m balandlikda, Krragʻoch daryosi (Zarafshonning oʻng irmogʻi) oʻzanidan 60 m yuqorida joylashgan. Toshkoʻmir davriga mansub ohaktoshlarda hosil boʻlgan. Gʻorning ravoqsimon shakldagi kirish qismi sharqqa qaragan. Gʻor ichkarisida 23 m masofada ohaqtoshli ustun (bal. 3 m) mavjud. Sahni gil bilan qoplangan, qush va hayvon qoldiqlari toʻplanib qolgan. Devor va shipida mumiyo belgilarini uchratish mumkin. Gʻorning umumiy uz. 40 m, maydon 990 m2, hajmi 558 m3.

Manbalar
--------

1. ↑  OʻzME. Birinchi jild. Toshkent, 2000-yil

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |

 
  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |
**Radiator** (lot. radio — nurlanaman, nur tarqataman) — 1) turar joylar, jamoat va ishlab chiqarish binolarini isitish tizimlarida qoʻllaniladigan isitish asbobi. Choʻyan, poʻlat, chinni va keramikadan yasaladi. Seksiyalari bir-biri bilan birikkan kanalli trubalar tizimidan iborat, trubalar ichida suv yoki bugʻ aylanib turadi. Suv yoki bugʻ aylanish kanali boʻyicha bir, ikki va koʻp kanalli xillari bor. Trubalar issiqlikni eng koʻp tarqatadigan shaklda yasaladi. Havo trubalar orasidagi boʻshliqdan oʻtib qiziydi va xonani isitadi. Isituvchi panellar deb ataluvchi shtamplangan poʻlat R.lar ham keng ishlatilmoqda; 2) ichki yonuv dvigateli silindrlarining suv gʻiloflaridagi isigan suvni yoki moylash tizimidagi qizigan moyni sovitib beradigan, latundan yasalgan qurilma; 3) radioelektronikada — yarim oʻtkazgichli asboblar, integral sxemalar, rezistorlar va boshqa elektron qurilmalardan issiqlikni olib ketadigan qurilma. Asosan, alyuminiy qotishmalari, mis, magnit va berilliy krtishmalaridan tayyorlanadi. Plastinkali, shtirli, simli va boshqa turdagi R.lar boʻladi.

Manbalar
--------

1. ↑  OʻzME. Birinchi jild. Toshkent, 2000-yil

|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Kedar, Kidar** (ibron. qora, qoramtir (teri yoki chodir haqida), qoramtir, arabcha qy̰dạr‎) — Esov va Yoqubning amakivachchasi Ismoilning ikkinchi oʻgʻli.

Islom anʼanalariga koʻra, qurayshlar kelib chiqqan kedarit qabilasining ajdodi (nabateylar bilan birga tilga olingan), ulardan biri Islom versiyasiga koʻra musulmon paygʻambar Muhammad boʻlgan, ammo buning ilmiy dalillari yoʻq.

Muqaddas kitobda uch marta aytilgan.

Oʻrta asr yahudiy manbalarida „Kedar" soʻzi badaviylar va umuman koʻchmanchilarni anglatgan

Kedariylar
----------

Kedar Suriya-Arab sahrosida yashagan koʻchmanchi qabila edi. Uning qurollari kamon va oʻqlar edi; paygʻambar „Kidarovning barcha shon-sharafi yoʻqoladi", deb taxmin qiladi (21:16 va iz.) Kedaryan Sharq aholisi (yer. 49:28). Ular echki junidan qora chodirlarda yashaganlar (qoʻshiq. 1:4; er. 49:28-33), ularning asosiy faoliyati chorvachilik va ayirboshlash savdosi boʻlib, ular finikiyaliklar bilan shugʻullanishgan (Hiz. 27:21). Ular Avran va fema oʻrtasida yashagan; Sinahherib davrida ularning shohi Dumada (zamonaviy el-Jauf) hukmronlik qilgan. Kedaryanlarning asosiy yashash joyi, ehtimol zap Duma , Vadi Sirhan va Wadi el Fedjr oqimlari orasida edi.

Arab yozuvlaridan maʼlumki, Geshem (miloddan avvalgi 445 y.), Nehda tilga olingan. 2:19; Naximiyo. 6:1 va keyin u Kedar shohi Shohruning oʻgʻli edi. Taxminan asrning oxirida Geshem oʻrniga uning oʻgʻli Kaynu keldi.

Manbalar
--------

1. ↑  „Говорит ли Библия, что из народа Кидар должен явиться пророк с новым Откровением? Христианство и Ислам: все точки над «i». ВКонтакте" (ru). *vk.com*. Qaraldi: 17-yanvar 2022-yil.
2. ↑  Aleksandr Yurchenko Klyatva na zolote: tyurkskiy vklad v mongolskuyu diplomatiyu // // Tyurkologicheskiy sbornik. 2007—2008. M. 2009. S. 410—423 Wayback Machine saytida arxivlandi (2016-09-27).
**Stanislav Monyushko** (Moniuszko) (1819.5.5, Minsk yaqinidagi Ubel qishlogʻi — 1872.4.6, Varshava) — polyak kompozitori, dirijyor, organchi, pedagog, milliy kompozitorlik maktabi asoschilaridan. Vilnyus (1840— 58), Varshava (1858-yildan) opera teatrlarida dirijyor, Varshava konservatoriyasida professor (1864-yildan). Birinchi milliy opera ("Galka", 1848), mumtoz kamer vokal asarlari (400 dan ortiq qoʻshiq, romans va boshqalar), bir nechta vodevil va operetta, 6 messa, rekviyem, kantatalar, simfonik asarlar muallifi. Musiqa uslubi ifodaviy vositalarning xalqchilligi, mavzularning kuychanligi, lirik kayfiyatga boyligi, folklor ohanglaridan keng foydalanganligi, sahna asarlari esa musiqiy obrazlarning yorqinligi, dramaturgik mahorati bilan ajralib turadi.

Manbalar
--------

1. ↑  OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

 

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Keçkemet** yoki **Keçkemed** (*Kecskemét*) — Vengriyaning markaziy shaharlaridan hisoblanadi. Bu mamlakatdagi eng katta 8-shahar va Baks-Kiskun provinsiyasining okrug markazidir. Shahar nomi vengryacha „echki" yani „*kecske*" soʻzidan kelib chiqqan.

Shahardagi rivojlanish 1929-1933 yillardagi jahon iqtisodiy inqirozi yani Buyuk Depressiya tufayli toʻxtadi va undan keyin Ikkinchi Jahon urushi boshlangan Ikkinchi jahon urushidagi katta vayronagarchiliklar tufayli rivojlanish toʻxtab qolgan. Ayniqsa, urush paytida, 1944-yil may-iyun oylarida Vengriya rasmiy kishilari, ziyolilar oʻldirildi va shahardagi yahudiylar Osventsim-Birkenauga surgun qilindi. Yahudiy vengerlar Kechkemetda rivojlanayotgan madaniyat va savdoning muhim asosi boʻlgan. 1945-yildan keyin Sovet Ittifoqining kuchli taʼsiri ostida boʻlgan yangi kommunistik hukumat boshqa ijtimoiy-siyosiy tizimni joriy qildi va Kechkemetning rivojlanishi sekinlashdi.

Mahalliy hukumatlardagi qayta qurish tufayli Kechkemet juda koʻp yerlarni yoʻqotdi. Viloyatda ko‘plab yangi mustaqil qishloqlar barpo etildi. Bu qishloqlar faqatgina iqtisodiy jihatdan shahar bilan bogʻlangan, qolgan masalalarda mustaqil hisoblanishardi.

Kommunistik rejimlar davrida boshqariladigan iqtisodiyot deb ataladigan xususiy tizim bunday sharoitlarda shaharning oʻsishiga katta yordam berdi. Siyosiy va moliyaviy ustunliklarni taʼminladi, moliyaviy inqirozdan saqlab qoldi. Arxitektor József Kerényi (1900-1975) shaharning xilma-xil tarixiy yodgorliklarini saqlab qolish uchun eski tarixiy binolarni rekonstruksiyalangan va taʼmirlagan.

2008-yil 18-iyunda nemis avtomobil ishlab chiqaruvchisi Daimler Kechkemetda Mercedes-Benz ishlab chiqarish ob’ektini qurishini eʼlon qildi va 800 million evro (1,240 million dollar) sarmoya kiritishni rejalashtirdi.

Manbalar
--------

* *Kecskemét* English Vikipediya maqolasi
**Atharga** - Hindistonning Karnataka shtati janubidagi qishloq.U Karnataka shtatidagi Bijapur tumanidagi Indi talukida joylashgan.

Aholisi
-------

2001-yilgi Hindiston aholini ro'yxatga olish ma'lumotlariga ko'ra,Atharga 8610 aholiga ega bo'lib,4430 erkak va 4180 ayol.Bijapur lokasabhaning hozirgi deputati janob Ramesh Jigajinagi shu qishloqdan.

Shri Kulankareshvara ibodatxonasi qishloqning g'arbiy qismida joylashgan.

Transport
---------

Atharga faqat yo'l orqali ulanadi (SH34).Bijapur va Hindistondan ko'plab avtobuslar bor.Eng yaqin temir yo'l stantsiyasi - Minchanal, taxminan 8 km qishloqdan

Aynan 25 Bijapur va Hindistondan km.

Ta'lim
------

1. BLDEA bog'dorchilikni tayyorlash instituti
2. BLDEA Shri RM Biradar o'rta maktabi va PU kolleji
3. Banjara o'rta maktabi
4. Kannada hukumati o'g'il bolalar boshlang'ich maktabi
5. Govt Kannada qizlar boshlang'ich maktabi
6. Govt Urdu boshlang'ich maktabi

U erda ham ko'plab monastir maktablari mavjud.

Iqtisodiyoti
------------

Dehqonchilik va qishloq xo'jaligi bilan bog'liq biznes qishloq aholisining ko'pchiligi uchun asosiy mashg'ulotdir.Qishloqda ekin ekish tartibi shuni ko'rsatadiki,boshoqli donlar orasida jovar,makkajo'xori,bajra va bug'doy,qizil gramm,bengal grammi va dukkaklilardan yashil gramm qishloqda etishtiriladigan asosiy ekinlardir.Asosiy yogʻli ekinlar kungaboqar,yer yongʻogʻi va safor hisoblanadi.Uzum,anor,ber,guava sapota,ohak kabi bogʻdorchilik ekinlari ham yetishtiriladi.Atharga ohak bilan mashhur.

Yana qarang
-----------

* hind
* Bijapur
* Karnataka tumanlari

Manbalar
--------

1. 1 2  Village code= 209800 „Census of India : Villages with population 5000 & above".  Registrar General & Census Commissioner, India. 8-dekabr 2008-yilda asl nusxadan arxivlandi. Qaraldi: 18-dekabr 2008-yil.
2. ↑  „Yahoomaps India :". 18-dekabr 2008-yilda asl nusxadan arxivlandi. Qaraldi: 18-dekabr 2008-yil.

 Atharga, Bijapur, Karnataka

Havolalar
---------

* 

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Kedr** (*Cedrus*) — qaragʻaydoshlar oilasiga mansub doim yashil daraxtlar turkumi. Boʻyi 30—50 m gacha, tanasining diametri 40—50 sm gacha (baʼzan 1,5 m gacha) boradi, 4 turi — Livan K.i (Kichik Osiyo togʻlarida), kalta ignabargli K. (Kipr orolida), Atlas K.i (Shimoliy Afrikada) va Himolay K.i (Markaziy Osiyoda) bor. Yogʻochi qizgʻish yoki sargʻish, xushboʻy. Suv inshootlari qurishda va mebelchilikda ishlatiladi. Kavkaz, Qrim va Oʻrta Osiyoning jan. qismida Livan, Atlas va Himolay K.lari oʻstiriladi. Atlas K.ining ignabargi qisqa — 2,5 sm cha, qubbasi silindrsimon, tuxumsimon (5—7 sm). Himolay K.ining ignabargi ingichka (uz. 2,5—5 sm), qubbasi tuxumsimon (7—10 sm). Livan K.ining ignabargi 15—35 mm, qubbasi bochkasimon (8—10 sm). K. yongʻogʻidan yogʻ, yogʻoch qismining shirasidan skipidar olinadi. Ignabarglaridan lavshaga qarshi konsentrat tayyorlanadi.

Manbalar
--------

1. ↑  OʻzME. Birinchi jild. Toshkent, 2000-yil

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**A. S. Pushkin haykali** — Germaniyaning Gera shahrida shoir Aleksandr Sergeyevich Pushkin xotirasiga oʻrnatilgan yodgorlik. Uni haykaltarosh Anatoliy Sknarin yasagan. Bu yodgorlik birodarlashgan shaharlar Rostov-Don va Gero oʻrtasidagi madaniy aloqalarning mustahkamlanishi va kengayishining ramzi hisoblanadi.

Tarixi
------

Haykaltarosh Anatoliy Sknarin Germaniyaning Gera shahrida Aleksandr Sergeyevich Pushkin haykali ustida ishlayotganda, uni yasashdan oldin yakuniy eskizlarning turli namunalarini koʻrib chiqdi. Ushbu eskizlardan birida Pushkin yurayotgan holatda tasvirlangan. Shoirning boshida shlyapa boʻlgan. Bu variant ijodiy ish jarayonida bekor qilingan. Gera aholisi ham bu bejiz emasligini aytib, Pushkin bu tasvirda mahalliy moʻri tozalovchiga oʻxshab qolganini bildirishgan. Germaniyada bugungi kunda ham koʻplab uylar mini-qozonlar tomonidan isitiladi, buning uchun ular koʻmir briketlaridan foydalanadilar. Moʻri tozalovchilar esa xuddi shunday shlyapa kiyishadi. Shuning uchun ham eskiz maʼqullansa, shoirning qiyofasi ularga juda oʻxshab qolar edi. Haykaltarosh Anatoliy Sknarin yasashga qaror qilgan haykal namunasida Gyote sovgʻa qilgan qalamni ushlab turgan Pushkin tasviri edi. Bu qalamni Jukovskiy Gyote bilan uchrashgandan keyin Rossiyaga maxsus qutida yetkazib borgan. Mavjud mish-mishlarga koʻra, bu qalamni Gyote ishlatgan va Pushkin uni sovgʻa sifatida olganida, maxsus buyurtma bilan yasattirgan safyan qutisida saqlagan.

 Pushkin yodgorligining yakuniy versiyasi bu yodgorlik edi
Rossiya manbalariga koʻra, haykalning yasalishi 1987-yil ga toʻgʻri keladi. Nemis manbalarida 1989-yil ekani qayd etilgan. Yodgorlik oʻsishda qurilgan. Shoir mavsumiy palto kiygan, qoʻllari pastga tushirilgan, oʻng qoʻlida gʻoz patidan yasalgan qalam, chap qoʻlida esa qogʻoz varagʻini tutib turadi.

Haykal Gera shahrida Schlossstrasse 12 manzili boʻyicha oʻrnatilgan.

Manbalar
--------

1. 1 2 3 4  „Анатолий Скнарин, автор ростовской "Тачанки"". 4-mart 2021-yilda asl nusxadan arxivlandi.
2. ↑  „Персональная выставка Анатолия Скнарина". 13-noyabr 2018-yilda asl nusxadan arxivlandi.
3. ↑  „Скнарин Анатолий Андреевич". 13-noyabr 2018-yilda asl nusxadan arxivlandi.
4. ↑  „ПАМЯТНИКИ ПУШКИНУ В МИРЕ". 13-noyabr 2018-yilda asl nusxadan arxivlandi.
5. ↑  „ПАМЯТНИКИ ПУШКИНУ С ПТИЧЬЕГО ПОЛЕТА". 13-noyabr 2018-yilda asl nusxadan arxivlandi.
6. ↑  „Фигура в г.Гера (Германия, 1989)". 13-noyabr 2018-yilda asl nusxadan arxivlandi.

Havolalar
---------

* Rostov Arxivnaya kopiya mashhur „Tachanka" va „1902-yil zarbasi" muallifining koʻrgazmasi ochildi.
**Farhod Karimovich Davletov** (1957.24.11, Xiva) — xonanda, Oʻzbekiston xalq hofizi (2001), Qozogʻistonda xizmat koʻrsatgan artist (1995). Yoqimli, jozibali, keng koʻlamli ovoz sohibi. Toshkent davlat madaniyat institutini tugatgan (1985). Xonandalik sanʼati sirlari va Xorazm maqom yoʻllarini Oʻzbekistonda xizmat koʻrsatgan artistlar Yu. Jabborov, R. Qurbonov va ayniqsa, R. Jumoniyo’zovlardan urgangan. 1980—91-yillari Xiva tumanidagi turli ashula va raqs ansambllarida yetakchi xonanda, badiiy rahbar, Xiva sh.dagi 2 - madaniyat uyi direktori. 1991-yildan Xiva tumani 2- qishloq madaniyat uyi hamda "Feruz" maqom ansamblining badiiy rahbari. Repertuaridan asosan "Rost", "Dugoh", "Segox." kabi Xorazm maqom yoʻllari va suvoralari oʻrin olgan. Qozogʻistonda oʻtkazilgan Oʻzbekiston madaniyati va sanʼati dekadasi qatnashchisi (1995), Gollandiyada gastrolda boʻlgan (1996). Respublika maqom ijrochilarining tanlovi laureati (3- oʻrin, 1987), K. Otaniyozov nomidagi Respublika tanlovi gʻolibi (1987).

Adabiyot
--------

* OʻzME. Birinchi jild. Toshkent, 2000-yil



  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
Bu atamaning boshqa maʼnolari ham mavjud. Qarang: Farhod (maʼnolari).

**Farhod** — Samarqand viloyatidagi shaharcha. Zarafshon daryosining oʻng sohilida joylashgan. Samarqand shahridan 6 km. Aholisi 4,8 ming kishi (2003). 1981-yilda tashkil etilgan. Samarqand shahar Kengashiga qaraydi.

Farhodda temirbeton plitalar ishlab chiqarish, asfaltshagʻal saralash zavodlari, Oʻzbekiston—Angliya—AQSH "OʻzBAT" (tamaki mahsulotlari ishlab chiqariladi), Oʻzbekiston—Turkiya (toʻqimachilik mahsulotlari ishlab chiqariladi) qoʻshma korxonalari, suv xoʻjaligi qurilish taʼminoti boshqarmasi, avtokorxona, zovurariqlarni tozalash mexanizatsiyalashgan birlashmasi bor. 3 umumiy taʼlim, musiqa maktablari, sport maydoni, kasalxona, poliklinika, 5 dorixona, savdo, madaniy va maishiy xizmat koʻrsatish shoxobchalari mavjud.

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

 

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Farid** (**fryd**) arabcha ism boʻlib, „qiyoslab boʻlmaydigan, yagona" degan maʼnoni anglatadi. Feyd nomiga ham ega.

Bu ism arablar va islomga eʼtiqod qiluvchi boshqa xalqlar orasida keng tarqalgan. Turkiya, Eron, Ozarbayjon, Markaziy Osiyo, Hindiston, Indoneziya, Malayziya, Shimoliy Xitoy, Bolqon, Yaqin Sharq va Shimoliy Afrikada keng qoʻllaniladi.

Rossiyada „Farid" nomi Kavkazda, shuningdek, tatarlar, boshqirdlar va Volga boʻyining boshqa xalqlari orasida keng tarqalgan.

Turkiyada u „Ferit", Ozarbayjonda „Ferid" deb yoziladi, Volga boʻyida (tatarlar va boshqirdlar orasida) bu ismning ikkita varianti „Farit" va „Farid" keng tarqalgan. „Farid" ismi tatarlarning eng mashhur ismlaridan biridir (Farid Salmon).

Islomga eʼtiqod qiluvchi koʻplab xalqlar orasida keng tarqalgan, xususan, bu ism adige, dargin, lezgin, noʻgʻay tillarida uchraydi.

Varida, Darida, Farida, Harida — arabcha ayol ismlari.

* Farid, Kennet (1989-yilda tugʻilgan) — amerikalik professional basketbolchi.

Manbalar
--------

1. ↑  Гафуров 1987. sfn error: no target: CITEREFГафуров1987 (help)
2. 1 2  Сводный словарь 2012. sfn error: no target: CITEREFСводный\_словарь2012 (help)

Adabiyotlar
-----------

* Гафуров А.*. Имя и история: Об именах арабов, персов, таджиков и тюрков. Словарь*. М.: Наука, 1987.
* *Сводный словарь личных имен народов Северного Кавказа*. М.: ФЛИНТА: Наука, 2012.




|  |  |
| --- | --- |
|  | **Farid** soʻzini bildiruvchi bir necha sahifa topildi. Ushbu sahifaga sizni olib kelgan maqoladagi tegishli ishoratni bu yerga emas, toʻgʻri kerakli maqolaga yoʻnaltirishingiz mumkin. |
**AB Aravachi** (lotincha: *AB Aurigae*) — Auriga yulduz turkumidagi yulduz. Orion oʻzgaruvchan yulduz. Yulduz astronomik meʼyorlarga koʻra hali yosh va uning atrofida chang va gazdan iborat protoplanetar disk aylanadi. 2008-yilda astronomlar uning suratini olishdi, bu esa taqa shaklidagi boʻshliqni aniqladi. Tadqiqotchi Ben Oppenxaymer (*Ben Oppengeymer*) fikriga koʻra, bu fakt paydo boʻlayotgan ekzosayyora yoki jigarrang mitti mavjudligini koʻrsatishi mumkin. Agar shunday boʻlsa unda hosil qiluvchi obyekt Yupiterning 5 dan 37 gacha massasiga ega boʻlishi kerak.

470 St. yil (140 dona) Quyoshdan uzoq masofasida joylashgan. Bu asosiy ketma-ketlikning issiq mitti A sinfidir. Yulduz oq rangga ega va yoshi 1 milliondan 3 million yilgacha.

Yana qarang
-----------

* Auriga yulduz turkumidagi yulduzlar roʻyxati
* protoplanetar disk
* sayyora tizimi
* TW Hydra
* 2M1207

Manbalar
--------

Havolalar
---------

* Астронет
* The New York Times (ingl.)
* Астрономическая база данных SIMBAD(ingl.)
* Звёздный каталог VizieR(ingl.)
**Farida Shorahimovna Akbarova** — (1960-yil, 12-fevral, Toshkent, Oʻzbekiston SSR, SSSR) — O‘zbekiston kasaba uyushmalari Federatsiyasi tasarrufidagi „Bo‘ston sanatoriysi" mas’uliyati cheklangan jamiyati direktori.

Tarjimayi holi
==============

Farida Akbarova 1960-yil 12-fevralda Toshkent shahrida tugʻilgan. Oliy maʼlumotli. U 1982-yil Toshkent pediatriya institutini tamomlagan. Mehnat faoliyatini 1983—1987-yillar Toshkent shahar 6-sonli bolalar shifoxonasi shifokori, boʻlim ordinator shifokori kabi lavozimlarda boshlagan. Farida Akbarova 1987—1992-yillar Toshkent shahar markaziy shifoxona bolalar boʻlimi pediatr shifokori, 1992—1993-yillar Toshkent shahar sog’liqni saqlash boshqarmasi onalik va bolalikni muhofaza qilish boʻlim boshligʻi, 1994—1995-yillar Toshkent shahar tuman sogʻliqni saqlash boʻlimi oʻsmirlarning sihat-salomatligini saqlash boʻyicha muovini, 1995—1997-yillar Toshkent shahar Yashnaobod 8-bolalar yuqumli kasalliklar shifoxonasi bosh shifokori, 1997—2000-yillar Toshkent shahar 2-shahar yuqumli kasalliklar shifoxonasi bosh shifokori, 2000—2005-yillar Toshkent shahar Shayxontohur tuman hokimi oʻrinbosari, 2005—2007-yillar Toshkent shahar xotin-qizlar qo’mitasi raisi oʻrinbosari, 2007—2008-yillar Toshkent viloyati Xotin-qizlar qo’mitasi raisi, 2008—2011-yillar Oʻzbekiston Respublikasi Bosh vazir oʻrinbosari, O’zbekiston xotin-qizlar qo’mitasi raisi, 2011-yildan buyon Toshkent viloyati Qibray tumani „Boʻston" MCHJ direktori kabi lavozimlarda faoliyat yuritgan.

Faoliyati
=========

Farida Akbarova faoliyati davomida bolalar va oʻsmirlar xotin-qizlar hayotiga doir ishtimoiy masalalar bilan shugʻullanib kelmoqda.
U ayollar uchun „Ayol va sport" komissiyasini, „Onalar kuylaganda" loyihasi asosida Respublika koʻrik-tanlovi, „Qoʻli guldir Oʻzbek ayolin" koʻrgazma-savdo loyihasini, „Doʻppi tikdim ipaklari tillodan" loyihasi, „Oila- muqaddas Vatan" yosh oila quruvchilar maktabi, „Rahbar ayollar klubi" kabi loyihalarga rahbarlik qilgan.

Mukofotlari
===========

Farida Akbarova 2020-yilda II darajali „Salomatlik" ordeni bilan mukofotlangan.

Manbalar
========

1. ↑  Jovliyev I, Yaxshiboyeva U, Arzikulova D, Hasanova L*. Oʼzbekiston ayollari*. Toshkent: Oʻzbekiston milliy ensiklopediyasi, 2019 — 224 bet. ISBN 978-9943-07-694-5.
2. ↑  Tibbiyot sohasi xodimlaridan bir guruhini mukofotlash to‘g‘risida Prezident farmoni e’lon qilindi (to‘liq ro‘yxat)
**Jazoir pasporti Jazoir** fuqarolariga beriladigan xalqaro sayohat hujjati boʻlib, shuningdek, Jazoir fuqaroligini tasdiqlovchi hujjat boʻlib xizmat qilishi mumkin. Pasport egasiga xalqaro miqyosda sayohat qilish va Jazoir fuqaroligini koʻrsatish imkoniyatini berishdan tashqari, chet eldagi Jazoir konsulligi xodimlaridan yordam olish jarayonini osonlashtiradi.

Pasport narxi 6000 DZD (60 dollar) va amal qilish muddati 10 yil.

Biometrik pasport
-----------------

Biometrik pasportlar 2012-yil 5-yanvarda berila boshlandi.

### Tashqi koʻrinish

Pasportning maʼlumotlar sahifasi qattiq polikarbonat plastmassadan tayyorlangan va mikrochip oʻrnatilgan boʻlib, unda egasining biometrik maʼlumotlari, jumladan barmoq izlari, fotosurat va imzo saqlanadi. Maʼlumotlar simsiz RFID texnologiyasi bilan chipdan olinadi.

Sahifadagi fotosuratni skanerlash mumkin va yonma-yon javob beriladi va u UV reaktivdir. Maʼlumotlar sahifasining pastki qismida optik skanerlar yordamida mashina tomonidan oʻqilishi mumkin boʻlgan alfanumerik kod mavjud. Kod mikroprinting, gologramma tasvirlar, faqat UV nurida koʻrinadigan tasvirlar, filigri va boshqa tafsilotlarni oʻz ichiga oladi.

Maʼlumotlar arab, ingliz va fransuz tillarida yozilgan.

Viza talablari
--------------

2019-yil 2-iyul holatiga ko‘ra, Jazoir fuqarolari 50 ta davlat va hududga vizasiz yoki vizasiz kirish huquqiga ega bo‘lib, Henley Passport Index bo‘yicha dunyoda 94-o‘rinni egallaydi. Shuningdek, Arton Capitalning Pasport indeksiga koʻra, 67-oʻrindan 50-oʻrinni egalladi.

Manbalar
--------

1. ↑  „Council of the European Union — PRADO — DZA-AO-01001". Consilium.europa.eu. 2011-10-25. Retrieved 2020-05-30.
2. ↑  „IfG.CC - Algeria launches biometric passports". *ifg.cc*. Qaraldi: 8-avgust 2020-yil.
**Kromlex** (bretoncha crom — doyra va lech — tosh) — neolit va, asosan, jez davriga oid megalitik inshootlarning bir turi. Balandligi 6–7 m gacha boʻlgan yirik tosh ustunlar ustiga tosh taxtalar qoʻyilib, aylana(doira) shaklida qurilgan (diametri 100 m gacha), ichiga dolmenlar va mengirlar oʻrnatilgan. K.lar quyoshga sigʻinish bilan bogʻliq boʻlib, quyosh ibodatxonasi qasri sifatida xizmat qilgan. K. Osiyo va Amerikada keng tarqalgan. Qrim va Kavkazda K.namunalari saqlangan.

Manbalar
--------

1. ↑  OʻzME. Birinchi jild. Toshkent, 2000-yil

|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Boshoyoqli mollyuskalar** (Cephalopoda) — yuksak tuzilgan dengiz mollyuskalari sinfi. Tanasi (uz. 1 sm dan 5 m gacha) bilateral simmetriyali, odatda, tana va yirik boshboʻlimlaridan iborat. Oyogʻi voronkaga aylangan. Tanasi qalin mantiya bilan qoplangan. Ichki organlari keng mantiya boʻshligʻida joylashgan. Ogʻiz teshigi atrofida 8 yoki 10 ta paypaslagichlari (oyoqlari) boʻladi. Paypaslagichlarida bir necha qator boʻlib joylashgan juda koʻp soʻrgʻichlari bor. Koʻpchilik turlarining chigʻanogʻi evolyutsiya jarayonida reduksiyaga uchragan yoki mantiya burmalari ichida plastinka holida saqlanib qolgan. Haqiqiy chigʻanoq faqat nautilusda boʻladi. Urgʻochi argonavt chigʻanogʻi esa tuxumlarini olib yurishga moslashgan. Bosh miyasi togʻay skelet bilan qoplangan. Toʻtiqush tumshugʻiga oʻxshash egilgan bir juft jagʻlari ozigʻini ushlab turish va maydalash uchun xizmat kiladi. Qirgʻichlari va 2 juft soʻlak bezlari bor. Orqa ichagiga siyoh xaltasi yoʻli ochiladi. Bosh miyasi yirik, boshining ikki yonida yirik va yaxshi rivojlangan koʻzlari joylashgan. Boshoyoqli mollyuskalar rangini tez oʻzgartirish xususiyatiga ega (niqoblanish). Aksariyat turlarida nur taratuvchi organlari boʻladi. Qon aylanish sistemasi deyarli yopiq. Ayrim jinsli, baʼzi turlarida jinsiy dimorfizm yaxshi rivojlangan. Erkagi paypaslagichlarining oʻzgarishidan hosil boʻladigan spermatofori (gektokotil) yordamida urugʻ hujayralarini urgʻochisining mantiya boʻshligʻiga yoki urugʻ qabul qilgichiga kiritadi. Tuxumlari yirik, sariq moddasi koʻp. Tuxumdan voyaga yetgan davriga oʻxshash mollyuska chiqadi. Boshoyoqli mollyuskalar, odatda, reaktiv usudda faol harakat qiladi. Buning uchun boshining pastida joylashgan 2 ta tirqish orqali suv mantiya boʻshligʻiga kiradi; mantiya devorida muskullar kuchli qisqarganda suv voronkasi orqali kuch bilan otilib chiqib, mollyuska tanasini suradi. Koʻpchilik turlarida tanasining keyingi tomonida va ikki yonida bir juft suzgichlari boʻladi. Hozirgi Boshoyoqli mollyuskalar ning 650 ga yaqin turi okean va ochiq dengizlarda tarqalgan, 2 ta (toʻrt jabralilar, ikki jabralilar) kenja sinfga boʻlinadi. Toʻrt jabralilar eng qad. sodda tuzilgan (mas, nautilus), ikki jabralilar esa qolgan barcha hozirgi mollyuskalarni uz ichiga oladi. Pelagik va dengiz tubida hayot kechiradi. Yirtqich, bentofag va plantofag oziqlanadi. Koʻpchilik Boshoyoqli mollyuskalar goʻshti uchun ovlanadi. Ayrim turlari farmatsevtika sanoati uchun xom ashyo hisoblanadi. Dunyo boʻyicha har yili 1,63 mln. t ga yaqin Boshoyoqli mollyuskalar ovlanadi (qarang Mollyuskalar).

Adabiyotlar
-----------

* OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |